ליידי איי

ליידי איי (באנגלית: Lady A), בעבר ליידי אנטבלום, הוא הרכב קאנטרי מטנסי שבארצות הברית שקם בשנת 2006. בהרכב שלושה חברים: צ'ארלס קלי, דייוויד הייווד והילרי סקוט.

ההרכב, שהחל לפעול ב-2006, הוציא עד כה שני אלבומי אולפן: "Lady Antebellum" ו-"Need You Now". מרבית השירים שיצאו כסינגלים הופצו בארצות הברית ובקנדה בלבד, אך שני שירים יצאו בהפצה בינלאומית:  .

ליידי אנטבלום היו מועמדים 10 פעמים לפרס גראמי וזכו בשישה פרסים, שניים מתוכם בקטגוריות הנחשבות "הקלטת השנה" ו"שיר השנה".

היסטוריה
2006–2007: ראשית הדרך
ליידי אנטבלום הוקמה בנאשוויל שבטנסי בידי צ'ארלס קלי, דייוויד הייווד והילרי סקוט. המילה "אנטבלום" היא מילה לטינית שמשמעותה "לפני המלחמה", ובארצות הברית הכוונה בדרך כלל ל"לפני מלחמת האזרחים". שם הלהקה "ליידי אנטבלום" נבחר כאשר השלישייה הצטלמה בפרנקלין, טנסי, שם קיימים מבנים רבים מן התקופה שלפני מלחמת האזרחים. צ'ארלס קלי הסביר להילרי סקוט על משמעות המילה, ואז החליטו השלושה לבחור במילה כשמם. השלישייה רצתה להוסיף לשם מילה נוספת, ולצורך כך הם ניסו מספר מילים, והמילה "ליידי" הייתה המתאימה ביותר בעיניהם.

הלהקה הופיעה במקומות ציבוריים בנאשוויל עד שחתמו ביולי 2007 בחברת התקליטים Capitol Records. זמן קצר לאחר ההחתמה ביקש האמן ג'ים בריקמן מהשלישייה להשתתף בשירו "Never Alone". השיר שיצא כסינגל הגיע למקום ה-14 במצעד המבוגרים של הבילבורד.

באמצע 2007 כתבה הלהקה שיר לתוכנית הריאליטי של MTV "הוליווד הילס".

2007–2008: אלבום הבכורה
בתחילת אוקטובר 2007 יצא בארצות הברית הסינגל הראשון שהלהקה הוציאה לבדה – "Love Don't Live Here". הסינגל הגיע בשיאו למקום השלישי במצעד שירי הקאנטרי של הבילבורד ולמקום ה-53 במצעד הבילבורד הוט 100. הסינגל נכלל באלבום הבכורה של הלהקה, שנקרא בשמה "Lady Antebellum".

האלבום "Lady Antebellum", שיצא ב-15 באפריל 2008, הגיע בארצות הברית בשיאו למקום הראשון במצעד אלבומי הקאנטרי ולמקום הרביעי במצעד האלבומים הכללי. באוקטובר 2009 הגיע האלבום למעמד אלבום פלטינה בארצות הברית, כשנמכר בלמעלה ממיליון עותקים. בסך הכל נמכר האלבום בארצות הברית בלמעלה מ-1,820,000 עותקים.

חודשיים לאחר יציאת האלבום, ב-9 ביוני 2008, יצא מתוכו סינגל נוסף – "Lookin' for a Good Time", ובינואר 2009 יצא הסינגל "I Run to You". "I Run to You" הגיע למקום הראשון במצעד הקאנטרי של הבילבורד ולמקום ה-27 במצעד ההוט 100. השיר נכלל גם בגרסה הבינלאומית של האלבום Need You Now.

2009–2011: Need You Now
ב-24 באוגוסט 2009 הוציאה הלהקה את הסינגל "Need You Now". השיר, שהיה המצליח ביותר של הלהקה, עת נמכר בלמעלה מחמישה מיליון עותקים, הגיע למקום הראשון במצעד הקאנטרי של הבילבורד ולמקום השני במצעד ההוט 100. בישראל היה השיר למושמע ביותר בשנת 2010. ב-11 בינואר 2010 יצא הסינגל "American Honey" שהגיע אף הוא למקום הראשון במצעד הקאנטרי של הבילבורד.

ב-26 בינואר 2010 יצא האלבום השני של הלהקה "Need You Now". האלבום הגיע למקום הראשון במצעד מכירות האלבומים של הבילבורד הבילבורד 200, ובמצעדי אלבומים ברחבי העולם, בהם בקנדה, בניו זילנד ובדרום אפריקה. בסך הכל מכר האלבום בארצות הברית למעלה מ-3,000,000 עותקים, וברחבי העולם היה לאלבום השני הנמכר ביותר בשנת 2010.

ב-31 במאי 2010 יצא מתוך האלבום סינגל נוסף בשם "Our Kind of Love" שהגיע גם הוא למקום הראשון במצעד הקאנטרי של הבילבורד, וב-4 באוקטובר יצא הסינגל הרביעי מתוך האלבום – "Hello World".

באוקטובר 2010 הוציאה הלהקה מיני-אלבום בשם "A Merry Little Christmas" שכלל חמישה קאברים ושיר מקורי אחד העוסקים בחג המולד.

בטקס פרסי גראמי ה-53, שהתקיים ב-13 בפברואר 2011 זכתה הלהקה בחמישה פרסים, בהם הפרסים הנחשבים "תקליט השנה" ו-"שיר השנה", ונחשבה לזוכה הבולטת של הטקס באותה שנה.

Own the Night :2011–2012
בשנת 2011 החלו חברי הלהקה לעבוד על אלבומם השלישי "Own the Night". הסינגל הראשון מתוכו, "Just a Kiss", יצא ב-2 במאי 2011, נמכר בלמעלה משני מיליון עותקים והגיע למקום הראשון במצעד שירי הקאנטרי של הבילבורד ולשביעי במצעד ההוט 100.

באוגוסט 2011 יצא סינגל נוסף מתוך האלבום "We Owned the Night" שהצליח פחות מקודמו, אך הגיע גם הוא למקום הראשון במצעד שירי הקאנטרי של הבילבורד. ומספר שבועות לאחריו, ב-13 בספטמבר 2011, יצא האלבום "Own the Night". האלבום הגיע למעמד פלטינה בארצות הברית ובקנדה והגיע למקום הראשון במצעד האלבומים הבילבורד 200 ובשני מצעדי אלבומים נוספים של הבילבורד וכן למקום הראשון במצעד האלבומים הקנדי. בדצמבר 2011 הוציאה הלהקה את הסינגל "Dancin' Away with My Heart".

באוקטובר 2012 הוציאה הלהקה את האלבום On This Winter's Night לכבוד חג המולד.

2013–הווה: Golden
ב-2013 הוציאה הלהקה את האלבום "Golden" שהצליח גם הוא להגיע למקום הראשון בבילבורד 200 ובמצעד אלבומי הקאנטרי בארצות הברית, אבל לא זכה להצלחה דומה לשל קודמיו והגיע רק לאלבום זהב בארצות הברית ובקנדה (ולא לפלטינה).

בעקבות מחאות ג'ורג' פלויד, הודיעה הלהקה ב-11 ביוני 2020 כי הם משנים את שמם ל"ליידי איי". המושג "אנטבלום" מתייחס לתקופה שלפני מלחמת האזרחים בדרום ארצות הברית הקשור לעבדות ועבודות החקלאות שנעשו באזור.

 דיסקוגרפיה 
אלבומי אולפן
 2008: Lady Antebellum
 2010: Need You Now
 2011: Own the Night
 2012: On This Winter's Night
 2013: Golden
 2014: 747
 2017: Heart Break
 2019: Ocean

הופעות
סיבובי הופעות
 2010: Need You Now Tour
 2011–2012: Own the Night Tour
 2014: Take Me Downtown Tour
 2015: Wheels Up Tour
 2017: You Look Good World Tour
 2020: Ocean 2020 Tour

פרסים ומועמדויות
310px|ממוזער|שמאל|ליידי אנטבלום, אפריל 2010
מאז 2008, בה הוציאו את הדיסק הראשון שלהם, זכו חברי ליידי אנטבלום והיו מועמדים למספר פרסים:
 פרסי גראמי – היו מועמדים עשר פעמים, מתוכן זכו שש פעמים.
 פרסי המוזיקה האמריקאית – היו מועמדים חמש פעמים, מתוכן זכו פעם אחת בקטגוריית הופעת הקאנטרי הטובה ביותר (להרכב או לצמד) על השיר I Run to You.
 פרסי האקדמיה למוזיקת קאנטרי – היו מועמדים שבע פעמים, מתוכן זכו ארבע פעמים.
 פרסי איגוד מוזיקת הקאנטרי – היו מועמדים שמונה פעמים, מתוכן זכו חמש פעמים.
 פרסי הקאנטרי האמריקאי – היו מועמדים שבע פעמים מתוכן זכו ארבע פעמים.
 פרסי בחירת הנוער – היו מועמדים שלוש פעמים, מתוכן זכו פעם אחת.
 פרסי בחירת הקהל – היו מועמדים פעם אחת.

 רשימת פרסים ומועמדויות שנה  פרס  קטגוריה  תוצאה2008 פרסי האקדמיה למוזיקת קאנטרי ההרכב/צמד החדש המוביל  פרסי איגוד מוזיקת הקאנטרי פריצת השנה 2009פרסי הגראמיהאמן החדש הטוב ביותר  הופעת הקאנטרי הטובה ביותר לצמד או הרכב - "Love Don't Live Here" פרסי איגוד מוזיקת הקאנטרי סינגל השנה — "I Run to You"  ההרכב הווקאלי של השנה 2010פרסי הגראמי הופעת הקאנטרי הטובה ביותר לצמד או להרכב — "I Run to You"  שיר הקאנטרי הטוב ביותר — "I Run to You" פרסי האקדמיה למוזיקת קאנטרי ההרכב הווקאלי המוביל של השנה  אלבום השנה — "Lady Antebellum"  סינגל השנה — "Need You Now"  שיר השנה — "Need You Now"  וידאו קליפ השנה — "Need You Now" פרסי בחירת הנוער מוזיקה נבחרת: אלבום קאנטרי — "Need You Now"  מוזיקה נבחרת: שיר קאנטרי — "Need You Now  מוזיקה נבחרת: הרכב קאנטרי פרסי איגוד מוזיקת הקאנטרי מבדרי השנה  ההרכב הווקאלי של השנה  סינגל השנה — "Need You Now"  אלבום השנה — "Need You Now"  וידאו קליפ השנה — "Need You Now" פרסי המוזיקה האמריקאית להקת קאנטרי מועדפת  להקת פופ/רוק המועדפת  אלבום הקאנטרי המועדף — "Need You Now"  אמן מבוגר עכשווי מועדף  T-Mobile אמן פורץ הדרך פרסי הקאנטרי האמריקאי אמן השנה  הרכב השנה  אלבום השנה — "Need You Now"  סינגל השנה — "Need You Now"  תקליט השנה (להרכבים) — "Need You Now"  וידאו קליפ השנה — "Need You Now"  וידאו קליפ השנה (להרכבים) — "Need You Now" 2011פרסי בחירת הקהל אמן קאנטרי מועדף פרסי גראמי אלבום השנה - Need You Now  תקליט השנה - Need You Now  שיר השנה - Need You Now  ביצוע הקאנטרי הווקאלי ללהקה/צמד הטוב ביותר - Need You Now  שיר הקאנטרי הטוב ביותר - Need You Now  אלבום הקאנטרי הטוב ביותר - Need You Now 2024פרס האקדמיה למוזיקת קאנטרילהקת השנהפרס איגוד מוזיקת הקאנטרילהקת השנה2025פרס איגוד מוזיקת הקאנטרי

קישורים חיצוניים



 אתר הלהקה 
 ליידי אנטבלום בסידי טאוור של רדיו מוסיכיף 69FM.

הערות שוליים

קטגוריה:להקות קאנטרי
קטגוריה:להקות אמריקאיות
קטגוריה:שלישיות מוזיקליות
קטגוריה:נאשוויל: להקות
קטגוריה:זוכי פרס המוזיקה האמריקאית
קטגוריה:זוכי פרס המוזיקה של בילבורד
קטגוריה:זוכי פרס בחירת הנוער